**Zoznam oprávnených výdavkov**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Oprávnené výdavky pre žiadateľa/partnera:**

* personálne výdavky[[1]](#footnote-2) súvisiace s riadiacim personálom[[2]](#footnote-3) - pozícia projektového manažéra a pozícia finančného manažéra[[3]](#footnote-4);
* personálne výdavky1 – odborný personál2, ktorý sa výlučne podieľa na odborných aktivitách projektu3;
* paušálna sadzba na ostatné výdavky projektu[[4]](#footnote-5).
1. Pre personálne výdavky platí, že nesmú presiahnuť výšku obvyklú v danom odbore, čase a mieste a musia byť primerané úlohám a zodpovednostiam osôb zapojených do realizácie projektu. V prípade osobných výdavkov je nevyhnutné, aby žiadateľ rešpektoval odmeňovanie jednotlivých pracovných pozícií s ohľadom na jeho predchádzajúcu mzdovú politiku vrátane vyplatenia odmien. Pri uplatňovaní zjednodušeného vykazovania výdavkov pri národných projektoch je žiadateľ/partner povinný deklarovať predchádzajúcu mzdovú politiku zamestnávateľa týkajúcej sa miezd a odmien (resp. prémií alebo rôznych variabilných zložiek naviazaných napr. na hospodárske výsledky žiadateľa/partner) prehľadom miezd a odmien, ktorý žiadateľ predložil k záväznému návrhu Rozpočtu projektu, ktorý slúži na určenie výšky paušálnej sadzby. Údaje musia vychádzať z reálnych podkladov (platové dekréty zamestnancov) a musia byť overiteľné v čase odborného hodnotenia ŽoNFP, ako aj v priebehu implementácie projektu. [↑](#footnote-ref-2)
2. Za oprávnené výdavky sa považujú priame náklady rozpočtovaných zamestnancov žiadateľa pri realizácii hlavných aktivít za všetky projektové pozície vykonávajúce odborné činnosti ako aj pozície projektového a finančného manažéra, ak vznikli v oprávnenom období, teda v súlade vo vyzvaní stanovenou časovou oprávnenosťou pre skupinu výdavkov. Uvedené platí v prípade uzavretia zmluvy o poskytnutí NFP a po nadobudnutí jej účinnosti. [↑](#footnote-ref-3)
3. Každú z uvedených pozícii je možné vykonávať výlučne na základe pracovnoprávneho vzťahu (pracovný pomer, dohody o prácach vykonávaných mimo pracovného pomeru) alebo obdobného pracovného vzťahu (štátnozamestnanecký pomer, výkon práce vo verejnom záujme). [↑](#footnote-ref-4)
4. V rámci paušálnej sadzby sú oprávnené najmä mzdové výdavky na ďalší podporný administratívny personál projektu mimo pozícii projektového a finančného manažéra (napr. asistent projektového/finančného manažéra, koordinátor projektových aktivít, manažér pre monitorovanie) a ostatný iný podporný personál projektu ako aj ostatné výdavky súvisiace s administratívno-technickým zabezpečením projektu, zabezpečením jeho publicity, podpory realizácie vo forme cestovných náhrad, materiálno-technického zabezpečenia projektového tímu, externých služieb, náhrad spolupráce s medzinárodnými inštitúciami a ostatných súvisiacich výdavkov viažucich sa na subjekt žiadateľa. [↑](#footnote-ref-5)